ཞི་ཅིན་ཕིང་གིས་སློབ་སྦྱོང་གཙོ་སྐྱོང་གནང་སྐབས་གསུང་བཤད་གནང་ཞིང་།ཁོང་གིས་ཀྲུང་གོ་གུང་ཁྲན་ཏང་ཉིད་ཀྲུང་གོའི་ལོ་རྒྱུས་ཀྱི་གར་སྟེགས་ཐོག་སླེབས་རྗེས་ཀྲུང་གོའི་གསར་བརྗེ་དང་།འཛུགས་སྐྲུན།སྒྱུར་བཅོས་བཅས་ལ་སྐུལ་འདེད་གཏོང་བའི་ལག་ལེན་དངོས་ཁྲོད་རྩ་ཁྲིམས་དང་ཁྲིམས་ལུགས་འཛུགས་སྐྱོང་ལ་ཚད་མཐོའི་མཐོང་ཆེན་བྱས་ཡོད།གསར་བརྗེའི་རྟེན་གཞི་ཁུལ་བཙུགས་པ་ནས་བཟུང་རང་རེའི་ཏང་གིས་མི་དམངས་རྩ་ཁྲིམས་བཟོ་བ་དང་ལག་བསྟར་བྱེད་པའི་ཐད་འཚོལ་ཞིབ་དང་ལག་ལེན་དངོས་བསྟར་ཡོད།ཀྲུང་གོ་གསར་པ་དབུ་བརྙེས་རྗེས་རང་རེའི་ཏང་གི་འགོ་ཁྲིད་འོག་ལོའི་ཟླ་བ་དགུ་པར་རྒྱལ་ཡོངས་མི་དམངས་འཐུས་ཚོགས་སྐབས་དང་པོའི་ཚོགས་འདུ་ཐེངས་དང་པོ་འཚོགས་ནས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་རྩ་ཁྲིམས་ལ་གྲོས་འཆམ་བྱུང་སྟེ་སྤྱི་ཚོགས་རིང་ལུགས་ཀྱི་སྲིད་དབང་སྲ་བརྟན་དུ་གཏོང་བ་དང་སྤྱི་ཚོགས་རིང་ལུགས་འཛུགས་སྐྲུན་བྱེད་པའི་ཐད་འགན་ལེན་དང་སྐུལ་འདེད་གཏོང་བའི་ནུས་པ་གལ་ཆེན་ཐོན་ཡོད་ལ།སྒྱུར་བཅོས་སྒོ་དབྱེའི་དུས་སྐབས་གསར་པར་རང་རྒྱལ་གྱི་ད་སྤྱོད་རྩ་ཁྲིམས་བཟོ་བ་དང་འཐུས་ཚང་དུ་གཏོང་རྒྱུར་རྨང་གཞིའང་བཏིང་ཡོད་ཅེས་ནན་བཤད་གནང་བ་རེད།